作者:王庚
標題:賀新郎
內容:滿勸黃封酒。是年年、春色長繞，徑花宮柳。碧水丹山添清氣，歲月蘭亭癸丑。看樞極、光騰臺鬥。細數中書堂壁記，自歐韓、富範題名後，還有似、我公否。好知天意生賢候，正造化安排，孕出五陽之秀。何物一陰猶躑躅，盡決還公隻手。這一著、邦家之壽。宰相時來須教做，算人間、是處魚羹有。名與節，久軒久。